[{"text_idx": "#000001", "text": "Mae cannoedd o swyddi i feddygon yn y Gwasanaeth Iechyd yng Nghymru yn wag, yn o\u0302l ffigyrau sydd wedi dod i law BBC Cymru."}, {"text_idx": "#000002", "text": "Roedd nifer y swyddi gwag ym myrddau iechyd Cymru erbyn diwedd llynedd - gan eithrio Hywel Dda - wedi codi o dau draean ar gyfradd o 7% ers yr un cyfnod yn 2014."}, {"text_idx": "#000004", "text": "Mae'r data, ddaeth o gais dan y Ddeddf Rhyddid Gwybodaeth, hefyd yn dangos fod 1,203 o swyddi gwag i nyrsys yng Nghymru, sy'n gyfradd o 5.6%."}, {"text_idx": "#000005", "text": "Mae'r saith bwrdd iechyd wedi dweud eu bod yn edrych i recriwtio nyrsys o dramor, gyda phump o'r rhain yn dweud eu bod hefyd yn edrych i recriwtio meddygon o dramor."}, {"text_idx": "#000008", "text": "Roedd nifer y swyddi gwag i feddygon yn ardal Bwrdd Iechyd Abertawe Bro Morgannwg wedi treblu o 47 ym mis Rhagfyr 2014 i 145 y flwyddyn ganlynol - cyfradd o 11%."}, {"text_idx": "#000009", "text": "Ym mis Rhagfyr, roedd Bwrdd Iechyd Caerdydd a'r Fro yn chwilio am dri meddyg ymgynghorol mewn triniaethau argyfyngus, tra bod Bwrdd Iechyd Betsi Cadwaladr yn chwilio am dri o bediatryddion ymgynghorol."}]